Hana (fantovah) on Pinterest
Cookie Designs, Christmas Baking, Cookies, Gingerbread, Bakeries, Cookies, Christmas Die wêreld wonder: waar was Sasha Obama tydens haar pa se afskeidstoespraak?! | Huisgenoot
Die wêreld wonder: waar was Sasha Obama tydens haar pa se afskeidstoespraak?!
Lara Atson op Januarie 11, 2017 Deel
Dit was een van die grootste oomblikke van sy politieke loopbaan. Alle oë was op Amerika se pres. Barack Obama toe hy gisteraand sy laaste toespraak as president in Chicago lewer, maar een gesinslid het geskitter in haar afwesigheid – sy jongste dogter, Sasha (15). Full Transcript: President Barack Obama’s farewell speech https://t.co/b3uaUV1qBC pic.twitter.com/PSTpyslwXC
Waar is Sasha?, wou talle aanlyn weet terwyl Obama in ’n roerende toespraak hulde gebring het aan sy vrou, Michelle, en hul twee dogters, Malia (18) en haar kleinsus.
En terwyl Obama trots vertel het hoe sy dogters in “twee wonderlike jong vroue” ontluik het, het die kameras net op een van hulle ingezoem, Malia, wat trots langs haar ma gesit en trane wegpink het.
“Julle is slim en pragtig, maar belangriker nog, julle is gaaf, bedagsaam en passievol,” het hy aangedaan vertel. “Van alles wat ek al in my lewe gedoen het, is ek die trotsste op my rol as pa.”
Dit het so gegons in die sosiale media dat die hutswoorde #whereissasha soos ’n veldbrand aanlyn versprei het, met skreeusnaakse gevolge.
I HATE the Internet! I really do!😩 Crying at all the #WhereIsSasha tweets and the fact that I believed when someone said she had a report due tomorrow!🙃 I’m sure that’s it though but if not, we wanna know…Where is Sasha??????😂😂#SashaObama #TheObamas #FLOTUS #MaliaObama #FarewellSpeech #Obama #Chicago #Whitehouse #Hashtag #CelebrityNews #InstaglamNews #Trending #SocialMedia #Memes
A photo posted by InstaGlam News (@instaglamnews) on Jan 10, 2017 at 8:23pm PST
Answering the big question of the night. #whereissasha #obamafarewell #homealone #withkevin #trumptraps #finalexams #really? #solesurvivor #cbimprintz #lol
A photo posted by Steve Mease (@smeasevt) on Jan 10, 2017 at 8:52pm PST
#whereisSasha – hopefully, she’s blocking @realDonaldTrump, @MELANIATRUMP and the rest of the Trump family from entering the @WhiteHouse!!! pic.twitter.com/kYbFXD50sy
— Alex (@AlexGreenhouse) January 11, 2017
Die Withuis het intussen bevestig dat Sasha, wat tans op hoërskool is, haar pa se toespraak misgeloop het omdat sy die volgende oggend ’n eksamen moes skryf. Praat van toewyding!
Sasha Obama missed her fathers farewell speech for an exam. She single handedly undermined any excuse I could ever give for missing a class.
— Izaha Akins (@izahaakins) January 11, 2017
That moment when your father is out to make History, but you are at home because tomorrow you’ll have an exam. #whereisSasha #ObamaFarewell pic.twitter.com/rkZloIQ2uz
— Luca Forcini (@lucabambu) January 11, 2017
Obama het vroeër laat val dat hulle in Washington DC gaan aanbly ná sy ampstermyn op 20 Januarie verstryk sodat Sasha hoërskool kan voltooi aan die privaat spogskool Sidwell Friends.
Die Obama-egpaar huur op die oomblik ’n vierverdiepinghuis in Kalorama, een van Washington DC se mees gesogte buurte. Die herehuis met sy nege slaapkamers is in 1928 gebou en behoort aan oudpres. Bill Clinton se voormalige woordvoerder Joe Lockhart en sy vrou, Giovanna Gray. Giovanna werk vir die glanstydskrif Glamour. Ons wed hul bure kan nie wag om die Obamas in die buurt te verwelkom nie.
BRONNE: THEGUARDIAN.COM, DAILYMAIL.CO.UK, EDITION.CNN.COM
Optogte teen pres. Jacob Zuma: Hiér word dit gehou
ANC LP’S waai op ’n streep ná kabinetskommeling
Jy sal nie glo watter akteur het Zac Efron uit ’n brandende gebou gered het nie!
Dit gaan baie sleg met jong man wat albei bene in silo-ongeluk verloor
Vorige storieHoeveel kos dit per jaar om ’n kind groot te maak?	Volgende storiePretoriase skole se dringende hofaansoek teen onderwysdepartement misluk